ส.บอล แต่งตั้ง โค้ชโชค รับบทผู้ช่วยผู้ฝึกสอน ช้างศึก เอเชียนคัพ
วันที่ 18 ธ.ค.61 เวลา 10.30 น. ที่สมาคมกีฬาฟุตบอลแห่งประเทศไทยฯ ได้มีการประชุมวางแผนก่อนการแข่งขันฟุตบอลเอเชียนคัพ 2019 โดยเน้นไปที่เรื่องการวางแผนเดินทาง, การเตรียมพร้อมสำหรับที่พัก และอาหารการกิน เพื่อให้นักกีฬาและสตาฟฟ์โค้ชได้รับความสะดวกสบายในระหว่างการแข่งขันมากที่สุด,นอกจากนี้ทางสมาคมฯ ได้แต่งตั้ง โค้ชโชค โชคทวี พรหมรัตน์ เข้ามาทำหน้าที่ผู้ช่วยผู้ฝึกสอน คอยสนับสนุนการทำงานของ มิโลวาน ราเยวัช หัวหน้าฝึกสอน, ซาซ่า โทดิช โค้ชผู้รักษาประตู, เนบอยซา สเตเมนโควิช ฟิตเนสเทรนเนอร์, มิโลวาน เซอร์โควิช และ ศิริศักดิ์ ยอดญาติไทย ผู้ช่วยผู้ฝึกสอนในการแข่งขันเอเชียนคัพ 2019,โดย โค้ชโชค กล่าวว่า ต้องขอบคุณสมาคมกีฬาฟุตบอลแห่งประเทศไทยฯ และนายกสมาคม ที่ไว้ใจให้โอกาสเข้ามาทำหน้าที่ตรงนี้ การแข่งขันครั้งนี้ผมหวังว่าจะใช้ประสบการณ์มาช่วยแนะนำน้องๆ และช่วยปลุกความมั่นใจให้กลับมาอีกครั้งครับ,หน้าที่หลักๆ ก็คือการเป็นตัวกลางคอยสื่อสารระหว่างโค้ชและนักเตะ เพื่อให้การทำงานเป็นไปอย่างราบรื่น ซึ่งหน้าที่ของโค้ชแต่ละคนมีความชัดเจนอยู่แล้วครับ,สำหรับนักฟุตบอลทีมชาติไทยจะเข้ารายงานตัวในวันที่ 19 ธันวาคม 2561 ณ โรงแรมเลอเมอริเดียน สุวรรณภูมิ เวลา 12.00 น. และจะมีโปรแกรมการแข่งขันฟุตบอลเอเชียนคัพ 2019 ที่ประเทศสหรัฐอาหรับเอมิเรตส์ ระหว่างวันที่ 5 มกราคม ถึง 1 กุมภาพันธ์ 2662 ซึ่ง ช้างศึก อยู่ร่วมสาย เอ ร่วมกับ สหรัฐอาหรับเอมิเรตส์ (เจ้าภาพ), บาห์เรน และ อินเดีย,โปรแกรมการแข่งขันรอบแรก มีดังนี้,วันที่ 6 มกราคม 2019 ไทย - อินเดีย ที่สนาม อัล นาห์ยาน สเตเดียม, กรุงอาบูดาบี,วันที่ 10 มกราคม 2019 บาห์เรน - ไทย ที่สนาม อัล มัคตูม สเตเดียม, นครดูไบ,วันที่ 14 มกราคม 2019 สหรัฐ อาหรับ เอมิเรตส์ - ไทย ที่สนาม ฮัซซา บิน ซายิด สเตเดียม, อัล ไอน์
สมาคมกีฬาฟุตบอลแห่งประเทศไทย แต่งตั้ง โชคทวี พรหมรัตน์ ทำหน้าที่ผู้ช่วยผู้ฝึกสอน ช้างศึก ทีมชาติไทย ในฟุตบอลเอเชียนคัพ 2019
โค้ชโชค,โชคทวี พรหมรัตน์,ช้างศึก,ทีมชาติไทย,เอเชียนเกมส์